Nesa (palydovas)
Nesa (ang. Neso) arba Neptūnas XIII – toliausias gamtinis Neptūno palydovas, skriejantis priešinga planetos sukimuisi kryptimi. 2002 m. rugpjūčio 14 d. atrado Matthew J. Holman ir Brett J. Gladman su komanda. Iš karto po atradimo suteiktas laikinas S/2002 N 4 pavadinimas. Vėliau pavadintas Nesos, vienos iš nereidžių vardu. Manoma, jog Nesa (kaip ir Psamatė) gali būti suirusio didesnio Neptūno palydovo liekana.